CELEX: 62022TN0081
Language: sl
Date: 2022-02-11 00:00:00
Title: Zadeva T-81/22: Tožba, vložena 11. februarja 2022 – Euranimi/Komisija

4.4.2022   
            
            
               SL
            
            
               Uradni list Evropske unije
            
            
               C 148/37
            
         
      Tožba, vložena 11. februarja 2022 – Euranimi/Komisija
      (Zadeva T-81/22)
      (2022/C 148/49)
      Jezik postopka: angleščina
      
         Stranki
      
      
         Tožeča stranka: European Association of Non-Integrated Metal Importers & distributors (Euranimi) (Bruselj, Belgija) (zastopniki: M. Campa, D. Rovetta, P. Gjørtler in V. Villante, odvetniki)
      
         Tožena stranka: Evropska komisija
      
         Predloga
      
      Tožeča stranka Splošnemu sodišču predlaga, naj:
      
                  —
               
               
                  Izvedbeno uredbo Komisije (EU) 2021/2012 z dne 17. novembra 2021 o uvedbi dokončne protidampinške dajatve in dokončnem pobiranju začasne dajatve na uvoz hladno valjanih ploščatih izdelkov iz nerjavnega jekla s poreklom iz Indije in Indonezije, (1) kakor je bila objavljena v Uradnem listu Evropske unije 17. novembra 2021, glede ukrepov v okviru protidampinškega postopka AD670 razglasi za nično;
               
            
                  —
               
               
                  Evropski komisiji naloži plačilo stroškov tožeče stranke.
               
            
         Tožbeni razlogi in bistvene trditve
      
      Tožeča stranka v utemeljitev tožbe navaja tri razloge.
      
                  1.
               
               
                  Prvi tožbeni razlog: kršitev člena 3(4) Uredbe (EU) 2016/1036 Evropskega parlamenta in Sveta (2) v zvezi s kumulativno oceno učinkov uvoza iz zadevnih držav – kršitev pravice tožeče stranke do obrambe – očitna napaka pri presoji.
               
            
                  2.
               
               
                  Drugi tožbeni razlog: kršitev člena 3(2) Uredbe (EU) 2016/1036 v zvezi z oceno škode in vzročne zveze za izdelke s poreklom iz Indije in Indonezije – očitna napaka pri presoji.
               
            
                  3.
               
               
                  Tretji tožbeni razlog: napačna ocena interesa Unije, ki upravičuje uvedbo protidampinških dajatev.
               
            
         (1)  Izvedbena uredba Komisije (EU) 2021/2012 z dne 17. novembra 2021 o uvedbi dokončne protidampinške dajatve in dokončnem pobiranju začasne dajatve na uvoz hladno valjanih ploščatih izdelkov iz nerjavnega jekla s poreklom iz Indije in Indonezije (UL 2021, L 410, str. 153).
      
         (2)  Uredba (EU) 2016/1036 Evropskega parlamenta in Sveta z dne 8. junija 2016 o zaščiti proti dampinškemu uvozu iz držav, ki niso članice Evropske unije (UL 2016, L 176, str. 21).